CELEX: C2006/294/118
Language: fi
Date: 2006-12-02 00:00:00
Title: Asia T-274/06: Kanne 6.10.2006 — Estaser El Mareny v. komissio

2.12.2006   
            
            
               FI
            
            
               Euroopan unionin virallinen lehti
            
            
               C 294/58
            
         Kanne 6.10.2006 — Estaser El Mareny v. komissio
   (Asia T-274/06)
   (2006/C 294/118)
   Oikeudenkäyntikieli: espanja
   Asianosaiset
   
      Kantaja: Estaser El Mareny (Valencia, Espanja) (edustajat: asianajajat A. Hernández Pardo, S. Beltrán Ruiz ja L. Ruiz Ezquerra)
   
      Vastaaja(t): Euroopan yhteisöjen komissio
   Vaatimukset
   
               —
            
            
               EY 81 artiklan soveltamisesta 12.4.2006 tehty komission päätös asiassa COMP/B-1/38.348 Repsol Cpp on kumottava
            
         
               —
            
            
               vastaaja on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Nyt esillä oleva kanne on nostettu 12.4.2006 tehdystä komission päätöksestä, jolla vastaajana oleva toimielin hyväksyi REPSOL CPP:n tarjoaman sitoumuksen perustamissopimuksen 81 ja 82 artiklassa vahvistettujen kilpailusääntöjen täytäntöönpanosta 16.12.2002 annetun neuvoston asetuksen N:o 1/2003 (1) 9 artiklan 1 kohdassa säädetyn mukaisesti.
   Tämä päätös tehtiin menettelyssä, joka on aloitettu REPSOL CPP:n puuttumattomuustodistusta taikka yksittäispoikkeusta koskevan hakemuksen perusteella; tämä hakemus koski sopimuksia ja/tai sopimusmalleja, joiden avulla se harjoitti moottoriajoneuvojen polttoaineiden jakelutoimintaa Espanjassa sijaitsevilla huoltoasemilla.
   Komission hyväksymässä REPSOL CPP:n tarjoamassa sitoumuksessa se sitoutuu muun muassa lisäämään vuosittain niiden huoltoasemien määrää, jotka voivat vaihtaa toimittajaansa, ja tällä tavoin se sitoutui tarjoamaan esineoikeuden rasittamille huoltoasemayrityksille mahdollisuuden lunastaa käyttö- tai rakennusoikeuden, jolloin tosin edellytettiin, että huoltoasemayritys täyttää joukon edellytyksiä.
   Kantaja, joka on huoltoasemayritys, joka on tehnyt REPSOL CPP:n kanssa hankintasopimuksen, esittää väitteidensä tueksi,
   
               a)
            
            
               että REPSOL CPP:n sopimukset huoltoasemien kanssa loukkasivat ja loukkaavat edelleen niitä ajallisia rajoja, jotka on vahvistettu yhteisön oikeudessa kilpailukiellon sisältäville lausekkeille. Ennen kuin REPSOL CPP oli esittänyt sitoumuksensa, komissiolla oli itse asiassa ollut tarkoitus tehdä päätös, jossa todetaan tämä rikkominen ja määrätään sen lopettamisesta,
            
         
               b)
            
            
               että tämän vuoksi kyseessä olevat sopimukset olisi katsottava EY 81 artiklan 2 kohdan perusteella pätemättömiksi,
            
         
               c)
            
            
               että komissio ei voi sitoumusmenettelyn avulla tervehdyttää näitä sopimuksia, jos se ei velvoita rikkojaa lopettamaan heti kilpailua rajoittava toimintansa, vaan jos se antaa sille vain mahdollisuuden ennenaikaiseen irtisanomiseen. Toisaalta, vaikka syy kilpailusääntöjen rikkomiseen on kilpailua rajoittavan lausekkeen liian pitkä voimassaoloaika, huoltoasemayrityksiltä vaaditaan, että ne maksavat oikeutensa lunastamisesta hinnan, joka lasketaan muun muassa niiden vuosien perusteella, jotka jäävät vielä jäljelle esineoikeuden keston mukaan.
            
         Lopuksi kantaja väittää, että on loukattu sitä periaatetta, että osapuolet eivät saa hyötyä lainvastaisesta toiminnastaan eivätkä ne saa rikastua perusteettomasti.
   
      (1)  EYVL L 1, 4.1.2003, s. 1.